Al-Ma'ide
Al-Ma'ide ili el-Ma'ide (, dosl. "Trpeza") je peto poglavlje Kur'ana sa 120 ajeta. Ubraja se u medinske sure (sure koje su objavljenje u Medini). Glavne teme ove sure su poslanici Isa (Isus) i Musa (Mojsije), njihova misija, kao i iskrivljivanje poruke sa kojom su došli, od strane Jevreja i kršćana.

U prvom ajetu sure "Trpeza", se dozvoljava jedenje meso životinja ali se naglašava "osim one koja će vam se navesti". Zatim se u drugom ajetu govori o vrijednostima hadža. Nakon toga se objašnjava šta od hrane je zabranjeno, pa se navode: "krv, umrla životinja, svinjsko meso i meso životinja koje su ubijene "u nečije drugo ime a ne u ime Allaha". U daljem tekstu se dozvoljavaju "lijepa jela" i "jela onih kojima je data Knjiga prije vas" (Jevreji i kršćani).

Daljnji ajeti bave se historijom, ulogom i statusom Jevreja i kršćana, a istovremeno se navode i kazne protiv lopova, ubojica, bratoubojica i prevaranata. Sura al-Mai'de je kur'anska sura u kojoj se izričito zabranjuje kockanje, alkohol i gatanje. Na samom kraju ove sure navodi se slučaj Isusovih apostola (havarijuna) u kome su oni tražili od Isusa trpezu s neba, a zatim: "Isa, sin Merjemin, reče: "O Allahu, Gospodaru naš, spusti nam s neba trpezu da nam bude blagdan, i prvima od nas i onima kasnijim, i čudo Tvoje, i nahrani nas, a Ti si hranitelj najbolji!"(Kur'an, Trpeza, 114) Islamski mufesiri navode da je po tom slučaju sura i dobila ime.

Povezano 
 Kur'an

Reference

Literatura 
 "Kur'an časni" Čaušević, Pandža.
 "Tefsir Ibn-Kesira"
 "Povodi objave Kur'ana" Dr. Jusuf Ramić

Sure